Fakultet savremenih umetnosti

**Fakultet savremenih umetnosti (FSU)**, nekadašnja *Akademija lepih umetnosti i multimedija*, je fakultet scenskih i primenjenih umetnosti sa sedištem u Beogradu. Osnivač Fakulteta savremenih umetnosti je ITS – Visoka škola strukovnih studija za IT.  Ministarstvo prosvete, nauke i tehnološkog razvoja Republike Srbije izdalo je rešenje o akreditaciji Akademiji lepih umetnosti i multimedija.

Tokom razvojnog puta dugog više od dvadeset godina postignuto je da se ova ustanova visoko pozicionira među slično profilisanim privatnim obrazovnim ustanovama u Republici Srbiji. Ustanova je i pokretač kulturnog događaja pod imenom "Dani lepih umetnosti i multimedija". Studenti FSU-a učestvuju na manifestacijama kao što je Sterijino pozorje, koje je ustanovljeno još 1956 godine i održava se svake godine u Novom Sadu, ili Međunarodni filmski festivala– FEST.

## O školi
Nastavni plan i program akreditovanih studijskih programa Fakulteta savremenih umetnosti koncipiran je sa težištem na uskostručnim predmetima koji su u direktnoj vezi sa obrazovnim profilom umetnika i producenata u umetnosti. U nastavni plan i program uvedeni su i predmeti koji prate razvoj savremenih informacionih tehnologija, savremene umetničke prakse, kao i veći broj izbornih predmeta. Na Fakultetu predaju profesori kao što su Vida Ognjenović.

## Program osnovnih studija
Nastava na Fakultetu savremenih umetnosti zasnovana je na principu aktivnog učenja i individualnog pristupa svakom studentu u odnosu na njegov talenat, senzibilitet, otvorenost, temperament i interesovanja. Nastava iz umetničkih predmeta pored toga podrazumeva i česte posete izložbama i muzejima, a zainteresovani studenti mogu učestvovati i u programu stručne prakse. Studenti imaju mogućnost predstavljanja svog rada u ustanovama kulture u vidu likovnih izložbi, predstava, itd., kao i rada na realizaciji istih.

**Osnovne studije Fakulteta savremenih umetnosti imaju četiri smera**:
* *Likovne umetnosti* - uspešnim završetkom ovog studijskog programa stiče se akademski naziv diplomirani likovni umetnik
* *Dizajn* - upešnim završetkom ovog studijskog programa stiču se akademski nazivi: dizajner enterijera ili grafički dizajner 
* *Dramske umetnosti* – Gluma - uspešnim završetkom studijskog programa stiče se akademski naziv dramski i audio-vizuelni umetnik
* *Menadžment umetničke produkcije i medija* - uspešnim završetkom programa stiče se akademski naziv: diplomirani menadžer umetničke produkcije i medija

**Master akademske studije imaju dva smera**:
* *Likovne umetnosti – Slikarstvo*
* *Dramske umetnosti – Gluma*

**Doktorske akademske studije imaju dva smera**:
* *Likovne umetnosti*
* *Dramske umetnosti*

U okviru svakog predmeta definisane su predispitne obaveze sa brojem poena koje nose i završni ispit na koji student obavezno mora da izađe.

Predispitne obaveze podrazumevaju prisustvo na nastavi, aktivnost na času, pregled radova, samostalni rad, seminarski rad, kolokvijum, test i drugo; mogu nositi najmanje 30, a najviše 70 poena. Uslov za izlazak na završni ispit jesu ispunjene predispitne obaveze. Maksimalan broj poena koje student može osvojiti na predispitnim obavezama i završnom ispitu jeste 100 poena, što odgovara oceni 10.

## Sertifikati
Pored akademske diplome, studenti imaju mogućnost da polažu ispite za neki od Adobe i Autodesk sertifikata. Kao deo obrazovnog sistema LINK group, FSU je partner sa vodećim softverskim kompanijama u oblasti dizajna, multimedije i modelovanja, Adobe Systemom i Autodeskom.

**Adobe sertifikacija – ACA (Adobe Certified Associate)**
* Visual Communication (Adobe Photoshop)
* Web Authoring (Adobe Dreamweaver)
* Video Communication (Adobe Premiere)
* Graphic Design & Illustration (Adobe Illustrator)
* Print & Digital Media Publication (Adobe InDesign)

**Autodesk sertifikacija**
* AutoCAD Certified User/Professional
* Autodesk 3ds Max Certified User/Professional

## Sistem elektronskog učenja
Škola koristi sistem za učenje na daljinu, koji se zasniva na programskim jezicima PHP i JavaScript, a podatke čuva u dobro poznatom sistemu za upravljanje bazama podataka.

## Vanjske veze
* Zvanična internet prezentacija

## Reference